Salegy

Ny salegy dia karazana mozika malagasy, anisan' ny mozikan' i Afrika atsimon' i Sahara any amin' ny morontsiraka avaratra-andrefana amin' i Madagasikara. Ankehitriny ny salegy dia nahazo ny lazany eo amin' ny tsena iraisam-pirenena. I Eusèbe Jaojoby, izay mpihira sakalava avy any Anboahangibe, no tena nipoiran' ny fiangaliana azy miavaka ary nomena ny anarana hoe "mpanjakan' ny salegy". Ny endriky ny salegy malaza amin' izao fotoana izao dia avy amin' ny mozika nentim-paharazana any amin' ny tapany avaratra-andrefan' i Madagasikara manodidina an' i Mahajanga sy i Antsiranana tamin' ny taompolo 1950. Nampalaza ny salegy ny sanganasan' i Jaojoby sy ireo vao haingana toa an' i Ninie Doniah, i Vaiavy Chila ary Dr. J.B. ary ny Jaguars.

Ny fomba fiangaliana azy dia mafonja, anjakan' ny gitara elektrika sy ny angorodao tena izy na anty sentetizera, ary fampiaraham-peo miantso sy mamaly manao rodobe, tohanan' ny gitara beso sy ny amponga maro anaka. Ny salegy dia mozika somary haingana ary misy rafi-gadona miavaka hamafisin' ny amponga tandrefana, misy gadona 6/8 na 12/4 miaraka amin' ny tsindrin-gadona eo amin' ny paika faha-3 na faha-7. Ny hira sy ny rindram-peo dia matetika mifototra amin' ny fanalahidy A minera izay azo heverina fa avy amin' ny mozika arabo. Heno eny amin' ny toeram-pandihizana alina, amin' ny kabare, amin' ny lanonana sy dihy manerana ny Nosy ny feon' ny salegy.

Ny salegy dia karazan' ny antsa betsimisaraka sy tsimihety saingy ampiarahina amin' ny zavamaneno hamafisim-peo amin' ny herinaratra. Iraisan' izy ireo ny gadona sy ny fomba fiangaliana ny feo ary ny fitiavana ny fanalahidy minera (izay mifanohitra amin' ny mozikan' ny afovoan-tany izay anjakazakan' ny fanalahidy mazera). Ny firafitry ny antsa amin' izany manasongadina ny ampahany afovoany antsoina hoe "folaka" izay sahanin' ny zavamaneno manokana ka ny mpihira amin' izany dia tsy manao afa-tsy manentanana amin' ny fandihizana mafy kokoa sy mitehaka miaraka amin' ny mpandihy manaraka ny gadon' ny mozika.

 Mpanakanto sy tarika 
 Anziza Salema
 Arsène Félix
 Dr J. B. and the Jaguars
 Fenoamby
 Jaojoby
 Fredy de Majunga
 Gérard Tsapalôko
 IO Anay
 Jaojoby Junior
 Joacin-tapaka
 Lazard
 Mily Clément
 Mister Rotsirotsy
 Ninie Doniah
 Olga del Madagascars
 Paskaal Japhet
 Tianjama
 Vaiavy Chila
 Wawa
 Dady Love

 Jereo koa 

 Antsa
 Banaiky
 Basesa
 Batrelaka
 Beko
 Hiragasy
 Jihé
 Kilalaky
 Kolondoy
 Mangaliba
 Vakodrazana
 Zafindraony

 Mozika malagasy
 Lisitry ny zavamaneno malagasy
 Lisitry ny karazan-kira sy gadona ary dihy malagasy

Sokajy:Kolontsaina malagasy
Sokajy:Mozika malagasy
Sokajy:Mozika